Komission asetus (ETY) N:o 1646/88, annettu 13 päivänä kesäkuuta 1988, erityisesti rehuseoksiin lisättäväksi tarkoitetun interventiovoin myynnistä annetun asetuksen (ETY) N:o 2409/86 muuttamisesta



Virallinen lehti nro L 147 , 14/06/1988 s. 0055 - 0055

Suomenk. erityispainos Alue 3 Nide 26 s. 0205

Ruotsink. erityispainos Alue 3 Nide 26 s. 0205



KOMISSION ASETUS (ETY) N:o 1646/88, annettu 13 päivänä kesäkuuta 1988, erityisesti rehuseoksiin lisättäväksi tarkoitetun interventiovoin myynnistä annetun asetuksen (ETY) N:o 2409/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon interventiotoimenpiteitä koskevista yleisistä säännöistä voin ja kerman markkinoilla 15 päivänä heinäkuuta 1968 annetun neuvoston asetuksen (ETY) N:o 985/68(1), sellaisena kuin se on viimeksi muutettuna asetuksella (ETY) N:o 842/88(2), ja erityisesti sen 7 a artiklan, sekä katsoo, että komission asetuksessa (ETY) N:o 2409/86(3), sellaisena kuin se on viimeksi muutettuna asetuksella (ETY) N:o 1549/88(4), säädetyn järjestelmän mukaisesti varastoista viedyn voin määrän paremman valvonnan vuoksi olisi suotavaa keskeyttää mahdollisuus mainitun asetuksen VII osastossa tarkoitettu varastovoin myyntiin määrättyyn hintaan sekä samasta syystä lyhentää tarjouskilpailun yhteydessä säädettyä voin varastosta viennin määräaikaa, neuvoston asetuksen (ETY) N:o 1883/78(5), sellaisena kuin se on viimeksi muutettuna asetuksella (ETY) N:o 2095/87(6), 4 artiklan 1 kohdan mukaan tästä asetuksesta aiheutuvat menot maksetaan Euroopan maatalouden ohjaus- ja tukirahaston (EMOTR) tukiosastosta; 11 ja 12 päivänä helmikuuta 1988 Eurooppa-neuvostossa sovitun yhteisen maatalouspolitiikan (YMP) rahoitusjärjestelmään tehtävän muutoksen vuoksi varainhoitovuoden 1988 osalta ei ole mahdollista ottaa huomioon 16 päivästä syyskuuta 1988 aiheutuneita menoja; tästä syystä varastosta poisvientiä koskevat toimenpiteet olisi toteutettava ennen tätä päivää; tämän seurauksena olisi säädettävä, että asetuksen (ETY) N:o 2409/86 mukaiset voin poisvientiä koskevat toimenpiteet päättyvät tuona päivänä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2409/86 24 artiklan 2 kohdan ensimmäinen alakohta seuraavasti: "Tarjouskilpailun voittaja vie pois hänelle myönnetyn voin kolmenkymmenen päivän kuluessa tarjousten esittämiselle säädetystä päivästä, kuitenkin viimeistään 15 päivänä syyskuuta 1988. Voin poisvienti voidaan jakaa osiin." 2 artikla Keskeytetään asetuksen (ETY) N:o 2409/86 19 artiklan 5 kohdan toisen virkkeen sekä 25 artiklan soveltaminen. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan tarjouskilpailusta, jonka tarjousten esittämisen määräaika päättyy 14 päivänä kesäkuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä kesäkuuta 1988. Komission puolesta Frans ANDRIESSEN Varapuheenjohtaja (1) EYVL N:o L 169, 18.7.1968, s. 1 (2) EYVL N:o L 87, 31.3.1988, s. 4 (3) EYVL N:o L 208, 31.7.1986, s. 29 (4) EYVL N:o L 139, 4.6.1988, s. 27 (5) EYVL N:o L 216, 5.8.1978, s. 1 (6) EYVL N:o L 196, 17.7.1987, s. 3